
CAN 


Y 


BACHGEN MAIN. 





Fel yr oeddwn i'n rhodio'r gauaf, 

Dydd Mawrth diwedda” o ddyddiau'r byd, 
Mewn lle isel dan goedwig dawel, 

Lle clyw'n i ddwy'n ymgomio ynghyd: 
Nesu wnes i nes nes atynt, 

Nes oeddwn i yn y lle a'r man; 
Pwy oedd yno yn ymgomio, 

Ond Panwyl gariad gyda'i mam. 


Fy anwyl eneth, ti sydd yma, 
Gyda mi a'th ddwylaw'n rhydd, 

Yn lân dy drwsiad, yn hardd d' osodiad, 
A minau yn dy fatshio sydd ; 

Cai fountio'th geffyl, fy nghangen gynil, 
A gweision syful iâwn i'w drin, 

A golud bydol, sef aur melynion, 
Ac arian gloywon wrth dy glun. 


Pe cawn i ranau gwledydd India, 
Sidan Persia, aur Periw, 
Gwell geny'r mab wyf yn ei garu, 
'R wyf fi am sefyll iddo'n driw ; 
O! aì fel yna'r wyt ti'n darparu ? 
Cei g'weirio^'th wely ar bigau'r drain, 
Oni choeli'm geiriau, bydd chwerw chwareu 
Os mentri gyda'r Bachgen Main. 








2 


Gyda'r Bachgen Main mui fentraf, 
Mam, a d'wedyd i chwi'r gwir ! 
Gadawai'r moddion i'r cybyddion, 
A mentraf gyda blodeu'r Sir; 
A'i wyneb purwyn, a'i wallt melyn, 
Ac ar ei rudd y mae dwy rôs, 
A gwyn ei byd y ferch a fyddo 


Yn ei freichiau'n cysgu'r nos. 


Os aeth fy nchariad yn mhell dros foroedd, 
_ Fe'm gadawodd ar y lan, 
Dewi Sant ro” rwydd-deb iddo, 
Ac a'i cyfrwyddo yn mhob man; 
7D ai ddim 1 wylo, chwaith na fecsio, 
Nac i grïo ar ei ol— 
Os ydyw ef yn digwydd i mi, 
Daw f anwyl gariad eto'n ol. 


A'i law ei hun ?sgrifenai lythyr, 
Ac ar ei gefn ^'r oedd sêl o gŵyr, 
Ac nid oes dim yn tori nghalon 
Ond ei ddarllen fore a hwyr ; 
Yn ei waelod mae tair llythyren, 
Y rhai sy'n myn'd a'm pryd a'm gwedd, 
Ac oni ddaw e'n ol i*w spelio, 
Y rhai'n a'm gyr i waelod bedd. 





AG 


Y LLANGC 


GARAI DDWY. 


—— 


Tôn—“ Bugeilio'r, Gwenith Gwyn.” 





AETH glaslanc, unwaith, ar ei hynt, 
'Ryw noswaith wynt i garu ; 

Yr oedd ei ffordd i'w daith yn mhell, 
Ond llawer gwell oedd hyny : 

Yn mlaen ymdynai'n llon a chwim 
Yn ngrym ei serch garwrol, 

Er gorfod profi gwynt a gwlaw'n 
Er guraw'n flin erwinol. 


Ond rywbryd tua haner nos, 
Pan agos iawn a rhynu, 
Daeth Ned o hvd i'r bwthyn dêl 
Lle trigai Nel anwylgu ; 
Dechreuai'n ebrwydd guro'n drwm 
Hen ffenestr blwm y siambar; 
Yr ateb ydoedd, “ Nid oes dŷ 
I garwr rhy ddiweddar.” 


Eb yntau, “Na! nid wyt mor wael 
A gadael llangc o garmon 

Yn nhywydd mawr y nosawl wyll 
Mor wlyb a brithyll afon : 

Tyr'd, agor ddrws, paid bod yn gas,— 
Ni gawn ryw flas wrth garu ; 

Peth poenus iawn i glwyfus.fron 
Ddychwelyd bron a rhynu.” 


“O na,” medd Nel, “ ni gym'rwn bwyll, 
R?wy'n deall twyll dy fynwes ; 

Y nos o'r blaen, pan gadwet swn, 
Ni wyddwn i mo*th hanes ; 

_ Ond erbyn hyn mae son drwy'r wlad 

Fod genyt gariad arall, 

A charu neb yn un o ddwy 
Rwy'n sicr nad wy” mor anghall.” 


Bu Ned.yn bygwth enyd fer 
Ro'i her i bawb a. phobpeth, v ] 
A. cheisiai allu yn, ddigoll ST 
Dadwneyd holl eiriau'r eneth ; 
Ond hollol ofer fu ei waith, jd 
Dywedyd ffaith wnai'r feinir, 
A throi yn ol trwy'r gwlaw a*r llaid 
Fu raid i'r ffrynd ant ghywir. 





Argraffwyd, gan. D. Jones, Amlwch. 


